Word elke dag net een minuut stil by God en ervaar sy leiding en bemoediging in jou lewe. Eenminuut-oordenkings vir jong vroue bied 366 inspirerende oordenkings vir jong vroue deur Mallory Larsen. Elkeen van die oordenkings in hierdie volkleur-dagboekie bied praktiese raad en bemoediging uit die Skrif. God is altyd by jou, gereed om jou te lei en te rig. Jy moet net by Hom stil word om sy stem te hoor.
Geïllustreerde oordenkings vir vroue
Vroue floreer wanneer hulle daagliks herinner word aan hulle waarde. En wat 'n wonderlike manier om dit deur die Skrif te doen! Geïllustreerde oordenkings vir vroue deur Carolyn Larsen bied 90 oordenkings met ontwerpte teksverse om in te kleur. Elke oordenking fokus op 'n aspek van wie jy is volgens die Bybel, en sluit af met 'n inspirerende aanhaling wat vroue in hul geloof sal versterk. Terwyl vroue nadink oor hul identiteit in Christus, sal hulle opnuut besef dat, te midde van die onsekerhede van die lewe, God se liefde vir sy kinders die een ding is waaraan hulle kan vashou.
Laat sy liefde jou lei deur topverkoper-outeur Milanie Vosloo is geskryf vir vroue wat weet dat die lewe, hulle self en ander nie perfek is nie, maar wat steeds in die liefde glo. Die dagstukke gee vir 'n mens die versekering: Wat ook al jou drome en ideale is, waar jy jou ook al op die lewenspad bevind, die liefde sal jou lei. Dié dagboek bevat 365 besielende oordenkings vir vroue wat fokus op die positiewe wat 'n mens kry uit 'n liefde-lewe. Dit sluit temas in soos: die liefde leef met hoop, die liefde ken dankbaarheid en die liefde glo die beste. In Laat sy liefde jou lei nooi Milanie Vosloo lesers om saam met haar op die pad van die liefde te stap in 365 oordenkings, die waarhede van die Skrif-oordenkings te lees en te oordink, dit op hul eie lewe toe te pas en die vreugde wat hulle gaan put uit hul nuutgevonde liefde vir God, hulself en die mense om hulle te geniet. Maak nie saak wat die vraag is nie, liefde is die antwoord.